Αρ.πρωτ: 86 Λαμία 12-10-2020

 ΠΡΟΣ:ΟΛΑ ΤΑ ΜΕΛΗ ΤΗΣ ΕΝΩΣΗΣ

**ΕΝΗΜΕΡΩΤΙΚΟ ΣΗΜΕΙΩΜΑ**

 Συναδέλφισσες και συνάδελφοι

 Επειδή τον τελευταίο καιρό δεχόμαστε αναίτια επίθεση από μέλος του ΔΣ (εκπρόσωπο ΕΑΚΠ) θέλουμε να σας ενημερώσουμε , προς αποκατάσταση της αλήθειας για τα όσα γράφει και κατηγορεί το Προεδρείο της Ένωσης.

 Ξεκαθαρίζουμε για πολλοστή φορά πως δεν βγάζουμε ανακοινώσεις για τη δημιουργία εντυπώσεων και μόνο. Εξάλλου, το κέρδος που παίρνουν αυτοί που καθημερινά βγάζουν ανακοινώσεις, φαίνεται από τα γεγονότα , βλέπε συμμετοχή στη μεγαλειώδη πρόσφατη συγκέντρωση , ποσοστό που έλαβαν στο πρόσφατο συνέδριο , το αυξανόμενο συνεχώς ποσοστό του κόμματος που εκπροσωπούν.

 **1)Για προτάσεις βελτίωσης του Ν.4662.**

Η ένωση έστειλε έγγραφη ενημέρωση (αρ.πρωτ.129/31-12-2019) προς όλα τα μέλη , να καταθέσουν προτάσεις στο υπο διαβούλευση νέο νομοσχέδιο μέχρι τις 6-1-2020. Ουδεμία πρόταση εστάλη από τη συγκεκριμένη παράταξη. Στη συνέχει έβγαλε δελτίο τύπου στις 11-1-2020 με τις θέσεις της και τα σχόλια επί του νομοσχεδίου.

 Γιατί αυτή η καθυστέρηση; Μήπως τους βόλευε; Μπορεί να απουσίαζε ο επίσημος συντάκτης των ανακοινώσεων.

 **2) Για μη πρόσκληση του μέλους της ΕΑΚΠ στο ΔΣ**

Υπάρχουν αποδεικτικά στοιχεία , φαίνονται τα απεσταλμένα από το e-mail της ένωσης προς τον ίδιο (η σελίδα δείχτηκε σε όλα τα παρόντα μέλη στη συνεδρίαση του ΔΣ). Επίσης υπάρχουν και τα αποδεικτικά για την αποστολή του FAX προς όλες τις υπηρεσίες της περιφέρειας.

Προφανώς θα είχε πιο σοβαρές ασχολίες ,και μια καλή δικαιολογία προς τους ανωτέρους του ήταν η πρόφαση της μη αποστολής ειδοποίησης.

 3) **Προτάσεις της Ομοσπονδίας θέλουν να τις οικειοποιηθούν.**

Η Ένωση και η ΠΟΕΥΠΣ ζητούσε και ζητάει την άμεση πρόσληψη των συμβασιούχων και δεν το ζητάει μόνο η παράταξη της ΕΑΚΠ. Δεν δεχόμαστε μαθήματα δημοκρατίας , συνδικαλισμού και διεκδικήσεων από εκπροσώπους, των οποίων τα καθεστώτα που πρεσβεύουν, δεν φημίζονται για τις ελευθερίες , παροχές και τα δικαιώματα που δίνουν στο λαό. Εξάλλου μέσα στο συνδικαλισμό ανακαλύψατε τις μεταθέσεις στα σπίτια σας και τη συνδικαλιστική άδεια τα Χριστούγεννα.

Αν θεωρείται υπεύθυνη στάση το **ΟΧΙ σε όλα** λυπούμαστε και πάμε παρακάτω.

 **4) Καταγγελία για τις προσφορές και την αδράνεια του Προεδρείου της Ένωσης.**

Μόνο και μόνο το ατυχές παράδειγμα να θεωρείται τους συναδέλφους ιθαγενείς δείχνει το πως τους αντιμετωπίζεται και τους σκέφτεστε. Κατηγορείται το προεδρείο για τις προσφορές επιχειρηματιών προς τα μέλη , όταν όμως λάβατε τα εκπτωτικά κουπόνια από μεγάλη αλυσίδα Super market και τα μοιράσατε στους συναδέλφους σαν τι τα μοιράζατε ; καθρεφτάκια στους ιθαγενείς , ούτε είπατε κάτι και αφού διαφωνούσατε γιατί τα πήρατε και τα μοιράσατε;

Δηλαδή η αποδοχή και η προσφορά από επιχειρηματίες προς τα μέλη της ένωσης είναι κατακριτέα από την παράταξη σας. Περιμένουμε να φέρετε εσείς πιο πλουσιοπάροχα δώρα. Ξέχασα εσείς δεν δέχεστε δώρα , γι αυτό τα μέλη της παράταξης σας είναι φτωχικά (μηδενικές φορολογικές δηλώσεις )και σεμνά.

Για το ότι είμαστε θεατές των εξελίξεων ουδέποτε έγινε αυτό και ούτε πρόκειται. Κοιτάξτε τις ανακοινώσεις και που κάποιες είναι κ ονομαστικές, το γνωρίζουν αυτό οι συνάδελφοι.

Πράγματι δεν μπορούμε να σας φτάσουμε σε δυο πράγματα:

Το μήκος των ανακοινώσεων που γράφει ο επίσημος συντάκτης με την ξύλινη γλώσσα και

Στον κατήφορο χωρίς τελειωμό που έχετε περιέλθει. Καληνύχτα σας.

**Υ.Γ.** Θα ήταν πιο σωστό την αποτίμηση της αντιπυρικής περιόδου να τη κάνει ο συγγραφέας της Πυροσβεστικής τέχνης Αντωνόπουλος.

 Για το Δ.Σ. της ΕΥΠΣ Στερεάς Ελλάδας

 Ο ΓΕΝΙΚΟΣ  ΓΡΑΜΜΑΤΕΑΣ                                    Ο ΠΡΟΕΔΡΟΣ

Κοτρώνης Παναγιώτης Υφαντής Ευάγγελος